LT
2022 5 25
Europos Sąjungos oficialusis leidinys
C 210/35
Išankstinis pranešimas apie koncentraciją (Byla M.10739 – FORD OTOSAN / FORD ROMANIA) Bylą numatoma nagrinėti supaprastinta tvarka (Tekstas svarbus EEE)
(2022/C 210/15) 1.
2022 m. gegužės 17 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Ford Otomotiv Sanayi A.Ş.“ (toliau – „Ford Otosan“, Turkija), — „Ford Romania S.A.“ (toliau – „Ford Romania“, Rumunija).
„Ford Otosan“ įgyja, kaip apibrėžta Susijungimų reglamento 3 straipsnio 1 dalies b punkte, išskirtinę visos įmonės „Ford Romania“ kontrolę.
Koncentracija vykdoma perkant akcijas.
2.
Įmonių verslo veikla:
— „Ford Otosan“ – Turkijoje įsikūrusi automobilių gamintoja ir platintoja, lygiomis dalimis priklausanti „Ford Motor Company“ ir „Koç Holding“, — „Ford Romania“ galiausiai turės ir valdys tik surinkimo gamyklą ir automobilių gamybos įrangą Krajovoje (Rumunijoje). 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 procedūros (2) reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10739 – FORD OTOSAN / FORD ROMANIA Pastabas Komisijai galima siųsti e. paštu, faksu arba paštu.
Kontaktiniai duomenys: E. paštas: COMP-MERGER-REGISTRY@ec.europa.eu Faks.
+32 22964301 Pašto adresas European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.